recursal/SuperWikiNEXT-32B huggingface dataset:
**குணா குகைகள்** (*Guna Caves*) (*டெவில்ஸ் கிச்சன்* என்றும் அழைக்கப்படுகிறது) என்பது இந்தியாவின் தமிழ்நாட்டிலுள்ள, கொடைக்கானலில் அமைந்துள்ள ஒரு குகையாகும். இந்த இடம் ஒவ்வொரு ஆண்டும் பல பார்வையாளர்களை ஈர்க்கிறது.1991 ஆம் ஆண்டு கமல்ஹாசன் நடித்த குணா திரைப்படம் இங்கு படமாக்கப்பட்டதால் அதன் தற்போதைய பெயரைப் பெற்றுள்ளது. அதைத் தொடர்ந்து, மோகன்லால் நடித்த மலையாளத் திரைப்படமான *ஷிக்கர்* (2010), மற்றும் மஞ்சுமெல் பாய்ஸ் (2024) ஆகியவற்றின் இறுதிக்கட்டக் காட்சிகள் உட்பட மற்ற படங்களும் இங்கு படமாக்கப்பட்டன. இது குகையில் நடந்த உண்மையான விபத்தை அடிப்படையாகக் கொண்டது. குகைக்குள் பலர் காணாமல் போயுள்ளனர். சில சந்தர்ப்பங்களில் அதிகாரிகளால் உடல்களை மீட்க முடியவில்லை. 2016 ஆம் ஆண்டு வரை, உடல்கள் மீட்கப்படாமல் குகை தொடர்பாக 16 பேர் காணாமல் போனதை காவல் துறையினர் வழக்கு பதிவு செய்தனர்.

வரலாறு
------

இந்தக் குகை 1821 இல் பிரித்தானிய அலுவலர் பி. எஸ். வார்ட் என்பவரால் முதன்முதலில் பதிவு செய்யப்பட்டது. ஆனால் 1990கள் வரை தெளிவற்ற நிலையில் இருந்தது.

2000களின் நடுப்பகுதியில் இருந்து 2016 வரை, அதிகரித்து வரும் தற்கொலைகள் காரணமாக குகை பொதுமக்களுக்கு மூடப்பட்டது. இருப்பினும், தமிழ் நடிகர் கமல்ஹாசன் உருவாக்கிய படத்தின் சரியான இடத்தைப் பார்க்க மக்கள் இந்த மூடுதலை அடிக்கடி எதிர்த்தனர். அங்கு 275 மீட்டர் ஆழத்தில் ஆபத்தான ஓட்டை இருப்பதை அறியாமல் அதில் விழுந்து 12 பேர் உயிரிழந்துள்ளனர். 2006 ஆம் ஆண்டில், ஒரு நபர் குழிக்குள் விழுந்தார். அவர் மட்டுமே குகைக்குள் விழுந்து உயிருடன் மீட்கப்பட்டார். 2016 ஆம் ஆண்டில், உட்காரும் வசதிகள் மற்றும் குடிநீர் நிலையங்களைச் சேர்க்கும் திட்டத்துடன் குகைக்கான பாதை பொதுமக்களுக்கு மீண்டும் திறக்கப்பட்டது. ஆனால் குகையின் நுழைவாயில் தற்போது மூடப்பட்டுள்ளது.

மேற்கோள்கள்
-----------

1. ↑  "'Manjummel Boys' : Everything to know about The Guna Caves aka 'The Devil's Kitchen'". *The Times of India*. 2024-02-09. .
2. ↑  "All About Kodaikanal, Tamil Nadu's Scenic Hill Station". *Outlook Traveller* (in ஆங்கிலம்). 2023-09-04. பார்க்கப்பட்ட நாள் 2024-02-24.
3. ↑  "Here Is The Real-Life Story Behind Guna Caves That Inspired Malayalam Movie Manjummel Boys". *IndiaTimes* (in Indian English). 2024-02-22. பார்க்கப்பட்ட நாள் 2024-02-24.
4. ↑  TOI Entertainment Desk (29 February 2024). "When Mohanlal referred to Guna caves as 'Nature's mortuary'". *தி டைம்ஸ் ஆஃப் இந்தியா*. .
5. ↑  "ഗുണ കേവിലിറങ്ങാൻ മോഹൻലാലും അനന്യയുമെടുത്ത റിസ്ക്: അനുഭവം പറഞ്ഞ് എം. പത്മകുമാർ". *www.manoramaonline.com* (in மலையாளம்). பார்க்கப்பட்ட நாள் 2024-03-02.
6. ↑  "'Manjummel Boys' : Everything to know about The Guna Caves aka 'The Devil's Kitchen'". *The Times of India*. 2024-02-09. .
7. ↑  Vannan, Gokul (2016-09-11). "Guna cave' in Kodai to be opened after 10 years". *www.deccanchronicle.com* (in ஆங்கிலம்). பார்க்கப்பட்ட நாள் 2024-02-24.
8. ↑  "Devil's Kitchen | Tamil Nadu". *Tamilnadu Tourism* (in ஆங்கிலம்). பார்க்கப்பட்ட நாள் 2024-02-24.
9. ↑  Vannan, Gokul (2016-09-11). "Guna cave' in Kodai to be opened after 10 years". *www.deccanchronicle.com* (in ஆங்கிலம்). பார்க்கப்பட்ட நாள் 2024-02-24.
**இலக்கிம்பூர் மகளிர் கல்லூரி** (*Lakhimpur Girls' College*) இந்தியாவில் அசாமின் வடக்கு லக்கிம்பூரில் அமைந்துள்ள ஒரு மகளிர் கல்லூரி ஆகும். இந்த கல்லூரி திப்ருகர் பல்கலைக்கழகத்துடன் இணைக்கப்பட்டுள்ளது. இக்கல்லூரி கலை மற்றும் அறிவியலில் இளநிலை பட்டப்படிப்புகளை வழங்குகிறது.

வரலாறு
------

1972ஆம் ஆண்டு ஆகத்து 16ஆம் தேதி பல்கலைக்கழகத்திற்கு முந்தைய வகுப்புகளுடன் நிறுவப்பட்ட இலக்கிம்பூர் பெண்கள் கல்லூரி, பிரம்மபுத்திராவின் வடகரையிலும் பெண்களுக்கான உயர்கல்விக்கான முதன்மை இடமாக நிறுவப்பட்டது. பெண்கள் உயர்நிலைப் பள்ளியில் 1972ஆம் ஆண்டு சூலை 9 ஆம் தேதி ஒரு பொதுக் கூட்டத்தில் மகளிர் கல்லூரி அமைப்பது குறித்து விவாதிக்கப்பட்டது. கூட்டத்திற்கு வடக்கு லக்கிம்பூரின் பிரபல சமூக சேவகர் மகானந்தா போரா தலைமை தாங்கினார். அப்போதைய லக்கிம்பூர் மாவட்டத்தின் துணை ஆணையராக இருந்த நித்யேந்திரநாத் முகர்ஜி தலைவராகவும், வடக்கு லக்கிம்பூர் அரசாங்கத்தின் தலைமையாசிரியர் புன்யா அசாரிகாவும் கொண்ட நிர்வாகக் குழு அமைக்கப்பட்டு 1972ஆம் ஆண்டு ஆகத்து 16ஆம் தேதி கல்லூரி திறக்கப்பட்டது. ஆகத்து 11, 1975 அன்று, வடக்கு லக்கிம்பூர் கல்லூரி அசாம் அரசின் குடியேற்றத் துறையின் பழைய கட்டிடத்தைப் பெற்றுப் புதுப்பித்துக்கொண்டது.

அசாம் அரசிடமிருந்து இக்கல்லூரியில் பட்டப்படிப்பு வகுப்புகள் தொடங்குவதற்கு முன் அனுமதி 1975ஆம் ஆண்டு ஆகத்து 25ஆம் தேதி பெறப்பட்டது. திப்ருகர் பல்கலைக்கழகம் 1975ஆம் ஆண்டு செப்டம்பர் 22 ஆம் தேதி பட்டப்படிப்பு வகுப்புகளைத் தொடங்க அனுமதி வழங்கியது. 1976ஆம் ஆண்டில், கல்லூரி பட்டப் படிப்புகளுக்கான இணைப்பு வழங்குவதற்காகப் பல்கலைக்கழக மானியக்குழுவினை அணுகியது. பல்கலைக்கழக மானியக்குழு அனுமதியினைப் பெற்ற இக்கல்லூரி ஆறாவது திட்டக் காலத்திலிருந்து மானியங்களைப் பெற தகுதியுடையதானது. 1984ஆம் ஆண்டு மார்ச் 7ஆம் தேதி கலை பாடத்திற்கான நிரந்தர அனுமதி வழங்கப்பட்டது. 1984ஆம் ஆண்டு கல்லூரி தற்போதைய மற்றும் நிரந்தர இடத்தில் உள்ள இதன் சொந்த கட்டிடத்திற்கு மாற்றப்பட்டது.

துறைகள்
-------

* மானுடவியல்

* அசாமி மொழி
* ஆங்கிலம்
* இந்தி
* பொருளாதாரம்
* அரசியல் அறிவியல்
* வரலாறு
* கல்வியியல்

* தாவரவியல்

* வேதியியல்

* கணினி அறிவியல்

* நிலவியல்

* மனை அறிவியல்

* கணிதம்

* தத்துவம்

* இயற்பியல்

* விலங்கியல்

மேற்கோள்கள்
-----------

1. ↑  "Affiliated College of Dibrugarh University".

வெளி இணைப்புகள்
---------------

* 

வார்ப்புரு:Dibrugarh University
**மகளிர் கல்லூரி, தின்சுகியா** (*Women's College, Tinsukia*), என்பது இந்திய மாநிலமான அசாமில் தின்சுகியாவில் அமைந்துள்ள ஒரு மகளிர் கல்லூரியாகும். இக்கல்லூரி 9 சூலை, 1966-இல் நிறுவப்பட்டது. இக்கல்லூரி திப்ருகர் பல்கலைக்கழகத்துடன் இணைக்கப்பட்டுள்ளது. தற்போது பல்கலைக்கழக மானியக்குழுவின் 2(எப்) மற்றும் 12(பி) தகுதியுடன், இக்கல்லூரி ஆயிரத்து ஐந்நூறு மாணவர்கள் மற்றும் நூற்றுக்கும் மேற்பட்ட கற்பித்தல் மற்றும் கற்பித்தல் அல்லாத பணியாளர்களுடன் கலை மற்றும் வணிகப் பாடத் திட்டங்களில் கல்வி வழங்கும் பல ஆசிரிய நிறுவனமாக வளர்ந்துள்ளது. இந்திரா காந்தி தொலைதூர கல்வி மையத்தின் ஆய்வு மையமும், திப்ருகார் பல்கலைக்கழகத்தின் தொலைதூரக் கல்வி மையமும் இந்த நிறுவனத்தில் அமைந்துள்ளன. ஆர்வமுள்ள மாணவர்களுக்குத் தொலைதூர முறையில் பல்வேறு படிப்புகளை வழங்குகின்றன.

புதிய வளாகம்
------------

சமீபத்தில் இக்கல்லூரியால் ஒரு புதிய நிலம் கையகப்படுத்தப்பட்டது. இங்குத் *தேசிய உயர்கல்வித் திட்டத்தின்* மூலம் பெறப்பட்ட மானியங்களைப் பயன்படுத்தி ஒரு புதிய வளாகம் உருவாக்கப்பட்டு வருகிறது. 

அசாமின் தொழில்துறை மற்றும் வணிக மையமான தின்சுகியாவின் மையத்தில் உள்ள துர்காபரியில் (27.4920° N, 95.3537° E) கல்லூரி அமைந்துள்ளது. இந்தியாவின் அனைத்து நகரங்களுடனும் சாலை, தொடருந்து மற்றும் வானூர்திப் போக்குவரத்து மூலம் நன்கு இணைக்கப்பட்டுள்ளது.

துறைகள்
-------

* அசாமிய மொழித்துறை
* வங்காள மொழித்துறை
* ஆங்கில மொழித்துறை
* இந்தி மொழித்துறை
* சமசுகிருத மொழித்துறை
* வரலாறு
* தத்துவம்
* சமூக வியல்
* அரசியல் அறிவியல்
* வணிகவியல்
* பொருளியல்
* கல்வியியல்
* கணினி அறிவியல்
* கணிதம்
* மனை அறிவியல்

மேற்கோள்கள்
-----------

1. ↑  "Affiliated College of Dibrugarh University".
2. ↑  "Womens College Tinsukia | Girls College | Best college in Tinsukia | Government Girls Womens College". *www.wimcol.org*. பார்க்கப்பட்ட நாள் 2021-05-10.
**சிவசூரியன்** (பிறப்பு 1923 இறப்பு 1997) இந்திய திரைப்பட நடிகர்கள் ஒருவர் ஆவார்.  இவர் தமிழ்த் திரைப்படங்களில் நடித்துள்ளார்.

குடும்பம்
---------

சிவசூரியன் தூத்துக்குடி மாவட்டத்தில் உள்ள சிவராம மங்கலம் என்ற சிற்றூரில் சிதம்பரத் தேவர் வடிவு ஆகியோருக்கு மகனாக பிறந்தார். இவருக்கு வடிவு என்கின்ற சகோதரி உள்ளார்.

1950-இல் அண்ணாதுரை, கருணாநிதி முன்னிலையில் சிவசூரியனுக்கு எஸ். துரைப்பாண்டிச்சி அவர்களுடன் திருமணம் ஸ்ரீவைகுண்டத்தில் நடைபெற்றது. இத் தம்பதிகளுக்கு 14 குழந்தைகள் பிறந்தார்கள். அவர்களில் பேபி வடிவு, சாந்தி,ராஜாமணி என்ற பெண்களும் சிதம்பரம்,கந்தகுமார், பூச்சி முருகன் என்ற மகன்களும் உள்ளனர்.

தொழில்
------

ஏழாம் வகுப்பு வரை படித்த சிவசூரியன் நாடகத்தின் நடிகராக நவாப் ராஜமாணிக்கம் சபாவில் நடித்தார். எம்ஜிஆர், எம். என். நம்பியார் ஆகியோர் நாடகங்களில் நடித்திருக்கிறார். எம்ஜிஆர் உடன் நாடகம் நடித்த காலங்களில் அவருடன் ஏற்பட்ட தொடர்பு காரணமாக திரைப்படங்களில் நடிக்கத் தொடங்கினார்.

திரைப்படங்கள்
-------------

* சின்னஞ்சிறு உலகம்,
* சரஸ்வதி சபதம்,
* தேன் மழை,
* திருவருட்செல்வர்
* பூமாலை
* தில்லானா மோகனாம்பாள்
* தாய் மேல் ஆணை
* சக்கரம் (திரைப்படம்)
* டெல்லி மாப்பிள்ளை
* அஞ்சல் பெட்டி 520
* மனசாட்சி
* உலகம் இவ்வளவு தான்
* கண்மலர்
* அன்புக்கோர் அண்ணன்
* ஜஸ்ரிஸ் விஸ்வநாத்
* நேற்று இன்று நாளை,
* இதயக்கனி,
* மதுரையை மீட்ட சுந்தரபாண்டியன்,
* துள்ளி ஓடும் புள்ளிமான்
*

ஆதாரங்கள்
---------

1. ↑
2. ↑

வெளி இணைப்புகள்
---------------

* எம்ஜிஆருக்கு படித்த நடிகர் சிவசூரியன் குறித்தான காணொளி
**மஞ்சு விஷ்ணு** (ஆங்கில மொழி: *Manchu Vishnu*) (பிறப்பு: 23 நவம்பர் 1981) ஒரு தெலுங்கு மொழி திரைப்பட நடிகர், தயாரிப்பாளர் மற்றும் இயக்குநர் ஆவார். இவர் பிரபல்யமான நடிகர் மோகன் பாபுவின் மகன் ஆவார். இவரது பெயரில் விஷ்ணு என்ற திரைப்படத்தில் நடித்து, சிறந்த நடிகருக்கான பிலிம்பேர் விருது பெற்றவர். இவர் பிரபலங்கள் கிரிக்கெட் கழகம் என்ற போட்டியில் தெலுங்கு திரையுலகத்திற்கு ஆதரவானவர்.

ஆரம்பகால வாழ்க்கை
-----------------

இவர் 23 நவம்பர் 1981ஆம் ஆண்டு சென்னை, தமிழ்நாட்டில் பிறந்தார். இவர் பிரபல்யமான நடிகர் மோகன் பாபுவின் மகன் ஆவார். இவருக்கு மஞ்சு மனோஜ் என்ற ஒரு இளையசகோதரரும் மற்றும் மஞ்சு லட்சுமி என்ற ஒரு மூத்த சகோதரியும் உண்டு இவர்களும் நடிகர்கள் ஆவார். இவர் திரைத்துறைத் தொடர்பான படிப்பை மேற்கொண்டார்.

திரைப்படங்கள்
-------------

* விஷ்ணு
* சூர்யம்
* கேம்
* தீ
* சலீம்
* தூசுகெல்தா
* ரவுடி
* அனுகஷனம்

மேற்கோள்கள்
-----------



1. ↑  "Happy Birthday to Manchu Vishnu". *Filmcircle*. 26 December 2011 இம் மூலத்தில் இருந்து 17 டிசம்பர் 2013 அன்று. பரணிடப்பட்டது... பார்த்த நாள்: 27 December 2013.
**மாவட்ட விவரச்சுவடி** என்பது இந்தியத் துணைக்கண்டத்தின் விரிவான புவியியல், பொருளாதாரம், சமூகம், பண்பாடு போன்றவற்றை மாவட்ட அளவில் குறிக்கபட்டுள்ள விவர நூலாகும் ஆகும். இது இந்தியாவைக் கைப்பற்றியபோது பிரித்தானிய தலைமை ஆளுநரின் (வைஸ்ராய்) உத்தரவில் பேரில் உருவாக்கபட்டன. பெரும்பாலான விவரச்சுவடிகள் ஆரம்பத்தில் 19 ஆம் நூற்றாண்டின் பிற்பகுதியில் தொகுக்கப்பட்டன, இருப்பினும் பல அண்மைய காலங்களில் மீண்டும் வெளியிடப்பட்டன அல்லது இற்றைப்படுத்தி திருத்தப்பட்டன. 

விவரச்சுவடிகளை வெளியிடப்படும் வரை, இந்திய புவியியல், பண்பாடு போன்றவற்றை முறையாக தொகுத்த நூல்கள் எதுவும் கிடைக்கவில்லை, பேரரசர் அக்பர் ஆட்சியின் போது தொகுக்கப்பட்ட அபுல் பாசலின் அயினி அக்பரி இதை தோராயமாக நெருக்கமானதாக இருந்தது.  பொதுமக்களுக்கு பல விவரச்சுவடிகள் கிடைத்தாலும்,  அவற்றின் துல்லியமானது கல்வியாளர்கள், அறிஞர்கள் போன்றவர்களிடையே பெரும் சர்ச்சைக்குரிய விஷயமாக உள்ளது. இந்திய துணைக்கண்டத்தின் மகத்தான பண்பாட்டு வரலாற்றைத் தொகுத்த ஒரு மூன்றாம் தரப்பு மூலத்தின் விரிவான பணிகளில் ஒன்று என அவை புறக்கணிக்கப்படாதவையாக உள்ளன.

மேற்கோள்கள்
-----------

1. ↑  "Firozpur, Punjab District Gazetteer, 1983 edition" இம் மூலத்தில் இருந்து 2012-01-09 அன்று. பரணிடப்பட்டது.. .
2. 1 2  Biswas, Kumud (July 6, 2003). "What A Gazetteer Is Not". Boloji.com. .
3. ↑  "Aurangabad, Maharashtra, District Gazetteer". .
**ரீட்டா தேவ்** (*Rita Dev*) ஒரு இந்துஸ்தானி பாரம்பரிய பாடகி ஆவார். இவர் தும்ரி பாடகர் பத்ம விபூசண் விதூஷி கிரிஜா தேவியின் சீடர் ஆவார். தேவ் அசாம் மாநிலத்தில் பிறந்தார்.

இளமையும் கல்வியும்
------------------

குரு நிர்மல் ஆச்சார்யாவின் வழிகாட்டுதலின் கீழ் தேவ் தனது ஆரம்பக் கல்வியை மேல்நாட்டுச் செந்நெறி இசையில் இளமையிலேயே முடித்தார். பனாரசு இந்து பல்கலைக்கழகத்தில் முதுகலைப் பட்டப் படிப்பிற்குப் பிறகு, குவாலியர் கரானாவின் பேராசிரியர் சித்தரஞ்சன் ஜோதிஷியின் வழிகாட்டுதலின் கீழ் மேல்நாட்டுச் செந்நெறி இசையில் முனைவர் பட்டம் பெற்றார். பனாரசு கரானாவின் பழம்பெரும் பாடகர் மகாதேவ் பிரசாத் மிசுராவின் கீழ் இலகுவான பாரம்பரிய இசையைக் கற்கும் பொன்னான வாய்ப்பையும் இவர் பெற்றார்.

தொழில்
------

தேவ் ஆக்ரா, ஆக்ரா கல்லூரியில் இசைத் துறையின் பேராசிரியர் மற்றும் தலைவர் ஆவார்.

விருதுகள்
---------

பண்டிதர் ஓம்கர்நாத் தாக்கூர் விருது, ஸ்வர ரத்னா, சங்கீத ரத்னா விருது உட்படப் பல மதிப்புமிக்க விருதுகளையும் கௌரவங்களையும் தேவ் பெற்றார்.

மேற்கோள்கள்
-----------

1. ↑  "रीता देव के ठुमरी गीतों से सजी शाम, जमकर झूमे श्रोता / रीता देव के ठुमरी गीतों से सजी शाम, जमकर झूमे श्रोता". *Bhaskar*. .
2. ↑  "प्रकृति से लेकर स्त्री-पुरुष तक के जीवन की वेदना हर लेता है सावन का संगीत". *Amar Ujala*. .
3. ↑  "Book Dr. Rita Dev for event | Request Dr. Rita Dev for performance | Learn Hindustani Classical Vocal, Kathak, Tabla, Light Vocal, Flute, Harmonium, Sitar, Modern dance forms, Bharatnatyam".
4. ↑  "A concert brings Pandit Prabhakar Karekar, Purbayan Chatterjee and Dr Rita Dev together". .
**வெள்ளரி வடிரசம்** ஒரு மரபான வடித்திரக்கல் ஆகும். இது புளிப்பு, உப்பு, உருளைக்கிழங்கு சேர்த்து தயாரிக்கப்படுகிறது. சிரியா மற்றும் உக்ரைனில் இது உரோசோல்னிக் என்று அழைக்கப்படுகிறது.

வெள்ளரி வடிரசத்தில் வெள்ளரி ஒரு முதன்மை மூலப்பொருள்; தற்போது பல்வேறு சமையல்களில் இது உள்ளது. இதில் இரண்டு முதன்மை வகைகள் உள்ளன, ஒன்று புதிய வெள்ளரி வடிரசம், மற்றது இயல்பு வெள்ளரி வடிரசம் ஆகும் இதில் ஊறுகாய் தயாரிக்கப்படுகிறது.

புதிய வெள்ளரி வடிரசம்
---------------------

புதிய வெள்ளரி வடிரசம் ஒரு கலவை (வெள்ளரி, மசாலா, பிற காய்கறிகள் அல்லது பழங்கள், முதலியன கலந்தது.) குளிர் பருகலாகப்  பரிமாறலாம். சிலர், சில வகையான குழம்பும் இதில் சமைப்பார்கள். அதைச் சூடான அல்லது குளிர்ந்த நிலையில் பரிமாறலாம்.

* புதிய வெள்ளரி, புதினா சூப் ஒரு தயிர் உருண்டைகள்புதிய வெள்ளரி, புதினா சூப் ஒரு தயிர் உருண்டைகள்

குறிப்புகள்
-----------

1. ↑  Applebaum, A.; Crittenden, D.; Bialy, B.; Bialy, D. (2012). *From a Polish Country House Kitchen: 90 Recipes for the Ultimate Comfort Food*. Chronicle Books. பக். 60-61. பன்னாட்டுத் தரப்புத்தக எண்:978-1-4521-1055-4. .
**சமரச சுத்த சன்மார்க்க சங்கம்**, வள்ளலார் என அனைவராலும் அன்புடன் அழைக்கப்படும் இராமலிங்க அடிகளாரால் நிறுவப்பட்டது. இவர் சிதம்பரத்திற்கு அருகில் உள்ள மருதூர் என்னும் கிராமத்தில் 1823 ஆம் ஆண்டு பிறந்தார். 19-ம் நூற்றாண்டில் தமிழகத்தில் தோன்றிய சமூக-சமய சீர்திருத்த இயக்கத்தில் முக்கிய பங்கு வகித்தார். இவர் ஆன்மீகத்தில் கொண்ட பற்று காரணமாக அவரது பாடல்களில் சமுதாய சீர்திருத்தங்கள் மற்றும் சமய உணர்வுகள் இரண்டறக் கலந்திருந்தன. ஆன்மீக விழிப்புணர்வு வாயிலாக சமூகத்தில் நிலவும் தீமைகளைக் களையமுடியும் என்பதற்கான முயற்சிகளை மேற்கொண்டார்.

சாதி வேறுபாடற்ற சமுதாயம்
------------------------

இராமலிங்க அடிகள், தமிழ் மக்களிடையே சமய ஒற்றுமை மற்றும் ஒருமைப்பாட்டை ஏற்படுத்தினார். கடவுள் வழிகாட்டுதலால் மட்டுமே சாதி வேறுபாடற்ற சமுதாயத்தை உருவாக்க முடியும் என்று எடுத்துரைத்ததோடு "இறைவன் ஜோதி வடிவானவன்" என்றும் ’அருட்பெரும் ஜோதியாக’ இருக்கிறார் என்றும் குறிப்பிட்டார். இவர் பிறப்பினால் ஏற்படும் ஏற்றத் தாழ்வுகளை எதிர்த்தார். சாதி சமூக வேறுபாடுகள் அர்த்தமற்றவை என்று குறிப்பிட்டதோடு அன்பு மற்றும் சகோதரத்துவம் நிலவவேண்டும் என்றும் பாடுபட்டார்.

சத்திய தருமசாலை
---------------

பசி மற்றும் வறுமையே சமுதாயத்தின் அனைத்துத் தீமைகளுக்கும் காரணம் என வள்ளலார் நம்பினார். ஏழைக்கு உணவு அளிப்பதே சிறந்த வழிபாடு என உறுதியாக நம்பினார். எனவே ஏழைகளின் பசியை நீக்குவதற்காக "சத்திய தருமசாலையை" வடலூரில் நிறுவினார். சத்திய தருமசாலையின் தொடக்க நாளன்று அடுப்பிற்குத் தீமூட்டி இந்தத் தீ எப்பொழுதும் எரிந்து கொண்டிருக்கட்டும், அப்போது தான் ஏழைகளுக்கு எப்பொழுதும் உணவு அளிக்க முடியும் என உறுதியுடன் கூறினார். இவர் மேற்கொண்ட உறுதிமொழிக்கு ஏற்றவண்ணம் ஆண்டு முழுவதும் சாதி சமய வேறுபாடின்றி அனைவருக்கும் உணவு அளிக்கப்பட்டு வருகிறது.

ஜீவகாருண்யம்
------------

வள்ளலார் அன்பு வழியில் ஆன்மீகத்தை அடையலாம் என உறுதியாக நம்பினார். ஆகவே மனிதர்களிடத்து மட்டுமன்றி தாவரங்கள், புழு, பூச்சிகள் மற்றும் விலங்குகள், பறவைகள் போன்ற அனைத்து உயிர்களிடத்தும் அன்பு செலுத்தினார். இதனையே "ஜீவகாருண்யம்" என்று அழைக்கிறோம்.

'வாடிய பயிரைக் கண்டபோதெல்லாம் வாடினேன்’ எனக் கூறிய வள்ளலார், உயிர்களிடத்து எவ்வளவு அன்பு கொண்டிருந்தார் என்பதை அரியலாம். மூடப்பழக்கங்களையும், சமய சடங்குகளையும் எதிர்த்த வள்ளலார் உணவுக்காக விலங்குகள் கொல்லப்படுவதை வன்மையாக கண்டித்தார். சைவ உணவிற்கு முக்கியத்துவம் கொடுத்தார்.

திருவருட்பா
-----------

மனித இனத்திற்கு செய்யும் தொண்டே மோட்சத்தை அடைவதற்கான வழி என்பது வள்ளலாரின் போதனைகளில் மிக முக்கியமானதாகும். கடவுள், கருணை மற்றும் அறிவு வடிவமாகத் திகழ்கிறார். ஆகவே கடவுளை அடையும் வழி உயிர்களிடத்து காட்டும் கருணையும், இரக்கமும் ஆகும் என்று குறிப்பிட்டார்.

தியானம் செய்வதே வழிபாடு என்று கருதினார்.1870-ஆம் ஆண்டு சத்திய ஞான சபையை நிறுவினார். இங்கு வழிபாட்டுக் கூட்டங்கள் மத வேறுபாடின்றி நடைபெறுவதை உறுதிப்படுத்தினார். இவரது பக்திப் பாடல்கள் தொகுக்கப்பட்டு, அத்தொகுப்பு 'திருவருட்பா' என்றழைக்கப்படுகிறது.

வெளியிணைப்புகள்
---------------

* www.thiruarutpa.org
* www.vallalar.org/
* www.vallalarsongs.com
* temple.dinamalar.com/en/new\_en.php?id=91
**சீதவ்வா ஜோதாட்டி** (*Sitavva Joddati*) என்பவர் கர்நாடகாவைச் சேர்ந்த சமூக ஆர்வலர் ஆவார். இவர் 2018ஆம் ஆண்டில், இந்தியக் குடியரசுத் தலைவரால் நான்காவது உயரிய குடிமக்கள் விருதான பத்மசிறீ விருதைப் பெற்றார்.

இளமை
----

ஜோதாட்டி இந்தியாவின் கர்நாடக மாநிலத்தில் உள்ள சிக்கோடி வட்டத்தில் உள்ள கப்பூர் கிராமத்தில் பிறந்தார். ஆறு மகள்களில் இளையவரான சீதவ்வாவை தேவதாசியாக வழங்குவதாக சமூகத்திற்கு "வாக்குறுதி" கொடுத்தனர் இவர்களது பெற்றோர். இதைச் செய்வதன் மூலம் இவர்களுக்கு ஓர் ஆண் குழந்தை பிறக்கும் என இவர்களது பெற்றோர்கள் நம்பினர்.

சீதவ்வா, 7 வயதில் ஒரு மதச் சடங்குக்குப் பிறகு, தேவதாசி ஆக்கப்பட்டாள். 17 வயதில், இவர் மூன்று குழந்தைகளைப் பெற்றெடுத்தார்.

தொழில்
------

1991ஆம் ஆண்டு பெண்கள் மேம்பாட்டுக் கழகத்தின் நிர்வாக இயக்குநர் லதாமாலாவைச் சந்தித்த சீதவ்வா, தேவதாசிப் பழக்கம் பெண்களின் கண்ணியத்தை எவ்வளவு இழிவுபடுத்துகிறது என்பதை உணர்த்தினார். தேவதாசி முறையிலிருந்து தன்னைக் காப்பாற்றிக்கொள்ள சீதவ்வா முடிவு செய்தாள். தெற்கு மகாராட்டிரா மற்றும் வடக்கு கர்நாடகாவுக்குச் சென்று மத விழாக்களில் கலந்துகொண்டு மற்ற தேவதாசிகளுடன் சேர்ந்து இந்த நடைமுறைக்கு எதிராகப் பேசத் தொடங்கினர், சீதவ்வா. ஒரு வாரத்திற்குள், தேவதாசி எதிர்ப்பாளர்களின் எண்ணிக்கை 45ஆக உயர்ந்தது.

விரைவில், சீதவ்வா தேவதாசி முறையை ஒழிப்பதற்காக அர்ப்பணிக்கப்பட்ட மகிளா அபிவிருத்தி சம்ராக்சனா சன்சுதே என்ற அமைப்பில் சேர்ந்தார். அப்போதிலிருந்து, 4,000க்கும் மேற்பட்ட பெண்களை மீட்டு மற்ற வேலைகளுடன் மறுவாழ்வு அளித்துள்ளார். இவர் 17 வயதிலிருந்து மூன்று தசாப்தங்களுக்கு மேலாக, கருநாடகாவின் பெல்காமில் தேவதாசிகள் மற்றும் தலித்துகளை மேம்படுத்த உழைத்துள்ளார்.

இவர் 2012 முதல் *மாஸ்* அமைப்பின் தலைமை நிர்வாக அதிகாரியாக உள்ளார். இந்த அமைப்பில் சுமார் 4000 முன்னாள் தேவதாசிகள் உறுப்பினர்களாக உள்ளனர். சீதவ்வா ஜோதாட்டி, பெண்கள் மற்றும் குழந்தை உரிமைகள், நிதி மேலாண்மை, பாலின நோயினால் பாதிக்கப்பட்டவர்கள் மற்றும் பிற பிரச்சினைகள் பற்றிய உதவிகள் மற்றும் சட்டப் பட்டறைகள் மற்றும் திட்டங்களை நடத்தி வருகிறார். இவர் 300க்கும் மேற்பட்ட சுய உதவிக் குழுக்களை உருவாக்கியுள்ளார். இவை முன்னாள் தேவதாசிகளுக்கு வங்கிகள் மற்றும் சிறு கடன் வழங்குபவர்களுக்கு நிதி உதவி வழங்குகின்றன.

அங்கீகாரம்
----------

மார்ச் 2018-இல், ஜோதாட்டிக்கு இந்தியாவின் நான்காவது உயரிய குடிமகன் விருதான பத்மசிறீ, இந்தியக் குடியரசுத் தலைவர் ராம் நாத் கோவிந்தால் வழங்கப்பட்டது.

மேற்கோள்கள்
-----------

1. ↑  "These Are The Unsung Heroes In The 2018 Padma Shri Awards List". *NDTV.com*. .
2. 1 2  "#SheInspiresMe: Here Are All The Women Who Inspire Our Politicians, Including PM Modi". *News18*. .
3. 1 2 3  "Sitavva leaves ‘service of God’ to save innocents". *The New Indian Express*. .
4. ↑  "TBI BLOGS: This Woman Was Dedicated as a Devadasi at Age 7. Today, She Is a CEO" (in en-US). *The Better India*. 2016-05-04. .
வார்ப்புரு:Padma Shri Award Recipients in Social Work
**முடிவல்ல ஆரம்பம்** (*Mudivalla Arambam*) 1984 ஆம் ஆண்டு வெளிவந்த தமிழ்த் திரைப்படமாகும். என். மொகைதீன் இயக்கத்தில் வெளிவந்த இத்திரைப்படமாகும். இதில் ராஜேஷ், ஜோதி மற்றும் பலரும் நடித்திருந்தனர்.

கதைச் சுருக்கம்
---------------

ஒரு மலையோரக் கிராமத்தில் சாலையோரம் தேனீர்கடை நடத்தும் பெண்ணின் மகள் ராதா, பத்தாவதுவரை படித்தவள். கிட்டத்தட்ட பதினாறு வயதினிலே மயிலு போன்றவள். கண்ணையா, என்னும் சரக்குந்து ஓட்டுநர். செல்லும் வழியில் அடிக்கடி தேனீர்கடைக்கு வந்து செல்கிறவன். இருவரும் காதல் வயப்படுகிறார்கள். திருமணத்திற்கு முன்னரே இருவரும் உடலால் ஒன்று சேர்ந்துவிடுகின்றனர். இதனால் ராதா கர்ப்பமாகிவிடுகிறாள். திருமண நாள் தேதி குறித்துவிடுகிறார்கள். அதற்கு முன் தினம் இரவு தொழில் நிமித்தமாகச் சென்ற கண்ணையா திரும்பிவரவில்லை.

திருமணம் ஆகாமலேயே ராதா, குழந்தையைப் பெற்றெடுக்கிறாள். குழந்தையை கருணை இல்லம் ஒன்றின் வாசலில், யாருமறியாத வகையில் விட்டுவிடுகிறாள், பின் தன் பெயரை சீதா எனச் சொல்லி அதே கருணை இல்லத்தில் வேலைக்கும் சேர்ந்துவிடுகிறாள். அவளது குழந்தை ஜான் என்னும் பெயரிலேயே இங்கே வளர்கிறது. ராம் என்னும் மருத்துவருக்கு சீதா மீது காதல் அரும்புகிறது. 
ஒரு கட்டத்தில் சீதாவும் ஜானும் தாயும் மகனும் என்பது அனைவருக்கும் தெரியவந்து விடுகிறது. அதன் பின்னர், ராமுக்கும் சீதாவுக்கும் திருமணம் என்னும் சூழலில் ஒரு விபத்தில் கண் பார்வை பறிபோன நிலையில் கண்ணையா அங்குள்ள மருத்துவமனையில் சேர்க்கப்படுகிறார். கண்ணையாவின் கண் பார்வையை மீட்பதற்கான அறுவை சிகிச்சையை ராம் மேற்கொள்கிறார். கண்ணையாவின் பார்வை திரும்பியதா, சீதா கண்ணையாவுடன் சேர்ந்துவிட்டாளா இல்லை ராமுக்கும் அவளுக்கும் திருமணமா என்பதே இறுதிக் காட்சி.

நடிகர்கள்
---------

* ராஜேஷ்
* ஜோதி
* ரகுவரன்
* சரத் பாபு

பாடல்கள்
--------

இப்படத்திற்கு இளையராஜா இசையமைத்தார். பாடல்களுக்கான பாடல் வரிகள் வைரமுத்து, கங்கை அமரன் மற்றும் ரவி ஆகியோரும் எழுதியுள்ளனர்.

| வ. எண் | பாடல் | பாடகர்கள் | வரிகள் |
| --- | --- | --- | --- |
| 1. | "பாடி வா தென்றலே" | பி. ஜெயச்சந்திரன் | வைரமுத்து |
| 2. | "தென்னங்கீத்தும் தென்றல் காற்றும்" | பி. சுசீலா, மலேசியா வாசுதேவன் |
| 3. | "தேன் எடுக்க போனான்" | மலேசியா வாசுதேவன், எஸ். பி. சைலஜா | கங்கை அமரன் |
| 4. | "ஆசைன்னா ஆசை" | கங்கை அமரன், இரமேஷ், சாய்பாபா, தீபன் சக்ரவர்த்தி & கிருஷ்ணசந்தர் | இரவி |

மேற்கோள்கள்
-----------

1. ↑  "சினிமா ஸ்கோப் 31: இதயத்தைத் திருடாதே". *கட்டுரை*. தி இந்து. 21 ஏப்ரல் 2017. பார்க்கப்பட்ட நாள் 22 ஏப்ரல் 2017. `{{cite web}}`: Check date values in: `|accessdate=` and `|date=` (help)
**ரங்கநாயகி அம்மாள்** (28 மே 1910 - 15 ஆகஸ்ட் 1998) ஒரு இந்திய மிருதங்கக் கலைஞர்.  இவர், பாலின தடையை முதன்முதலில் உடைத்தவராகவும், முதல் இந்திய பெண் தாள வாத்தியக்காரராகவும் அறியப்படுகிறார்.

குடும்பம்
---------

ரங்கநாயகி அம்மாளின் தந்தை திருக்கோகர்ணம் சிவராமன் ஒரு சிறந்த நட்டுவானாராகப் புகழ் பெற்றவர். அவதான பல்லவிகளில் அவர் தேர்ச்சி பெற்றதற்காக கொண்டாடப்பட்டவர். இது அவரது கைகளை மட்டுமல்ல, அவரது கால்களையும் தலையையும் பயன்படுத்தி திறமையாக பல தாளங்களை வாசிப்பதை உள்ளடக்கியது. ஏழு உடன்பிறப்புகளைக் கொண்ட குடும்பத்தில் ரங்கநாயகி அம்மாள் இரண்டாவது குழந்தையாகப் பிறந்தார். இவரது சகோதரர் உலகநாதன் பிள்ளை வயலின் கலைஞர் ஆவார். 

### பயிற்சி

ரங்கநாயகி மிருதங்கம் கலையைத் தழுவி, அதில் புகழ்பெற்ற புதுக்கோட்டை தட்சிணாமூர்த்தி பிள்ளையிடம் வழிகாட்டுதலைப் பெற்றார், அதே நேரத்தில் பரதநாட்டியத்தில் தனது பயிற்சியைத் தொடர்ந்தார்.

சாதனைகள்
--------

20 ஆம் நூற்றாண்டின் முற்பகுதியில், ஆண் ஆதிக்கம் செலுத்தும் கர்நாடக இசை தாளக்கலையில், இவர் ஒரு தடம் பதிக்கும் பெண்ணாக ஆனார். 1927 ஆம் ஆண்டு சென்னையில் நடைபெற்ற அகில இந்திய இசை மாநாட்டில், நிகழ்வில் பங்கேற்ற 23 மிருதங்கக் கலைஞர்களில் 17 வயது திருக்கோகர்ணம் ரங்கநாயகி அம்மாள் ஒரே பெண்ணாகச் சேர்த்துக் கொள்ளப்பட்டது குறிப்பிடத்தக்க தருணம் ஆகும். 

ரங்கநாயகி அம்மாள் ஒரு சிறந்த மிருதங்கம் வாசிப்பாளராக இருந்தார்.  இவர், இசையில் குறிப்பிடத்தக்க பங்களிப்பை அளித்த போதிலும், தமிழ்நாடு அரசின் உயரிய சிவிலியன் விருதான கலைமாமணி விருது பெற்றதைத் தவிர, அதிகம் கவனிக்கப்படாமல் இருந்தார். , இவர் ஆகஸ்ட் 15, 1998 அன்று காலமானார்.

குறிப்புகள்
-----------


1. 1 2 3  *Little Big World*, University of Iowa Press, pp. 61–74, doi:10.2307/j.ctt20mvgcq.8, பார்க்கப்பட்ட நாள் 2023-07-24
2. ↑  "Ranganayaki Ammal: One of the first women to enter the male-dominated world of percussion - Bharat Times" (in அமெரிக்க ஆங்கிலம்). 2022-06-10. பார்க்கப்பட்ட நாள் 2023-07-24.
3. ↑  "Ranganayaki Ammal: One of the first women to enter the male-dominated world of percussion" (in en-IN). *The Hindu*. 2022-06-09. பன்னாட்டுத் தர தொடர் எண்:0971-751X. . "Ranganayaki Ammal: One of the first women to enter the male-dominated world of percussion". *The Hindu*. 9 June 2022. ISSN 0971-751X. Retrieved 24 July 2023.
4. ↑  "Times top10". *The Times of India*. பன்னாட்டுத் தர தொடர் எண்:0971-8257. .
WCSP இணையதளப் பக்கம்}
**தாவரக் குடும்பங்களின் தேர்ந்த உலக சரிபார்ப்புப் பட்டி** (World Checklist of Selected Plant Families=*WCSP*) என்பது என்பது பன்னாட்டு கூட்டுத் திட்டமாகும். இத்திட்டமானது தாவரவியல் அறிஞர்களால் ஏற்றுக் கொள்ளப்பட்டு, பன்னாட்டு தாவர வகைப்பாட்டியல் படி பெயரிடப்பட்ட தாவரக் குடும்பங்களின், பேரினங்களின், இனங்களின் பெயர்கள் பட்டியல் படுத்தப்பட்டுள்ளன. அரச கழக தாவரவியல் பூங்கா, கியூ, அமைப்பினரால் உலகின் தாவரப்பெயர்கள் குறிப்பிட்ட கால இடைவெளியில் தொடர்ச்சியாக மேம்படுத்தப்பட்டு இற்றைப்படுத்தப்படுகின்றன. இத்தாவரப் பெயர்களை இணையத்தில் தேடும் வகையிலும், சரிபார்ப்பு பட்டியலை உருவாக்கிக் கொள்ளும் வசதியுடன் ஏற்படுத்தப்பட்டுள்ளன.1990ஆம் ஆண்டில் அரச கழக தாவரவியல் பூங்கா, கியூச் சார்ந்த ஆராய்ச்சியாளர் இராபல் கோவர்ட்சு(Rafaël Govaerts) 'கியூர்கசு' (Quercus) பேரினத்திற்காக, ஒரு சரிபார்ப்பு பட்டியலை உருவாக்கினார். தாவரவியல் ஆய்வறிஞர்களால் ஏற்றக்கொள்ளப்பட்ட அப்பட்டியல் முறைமை, 1999 ஆம் ஐக்கிய நாடுகள் அவை உருவாக்கிய திட்டத்தால்(Global Strategy for Plant Conservation (GSPC)), பிற பேரினங்களுக்கும் பின்னர் விரிவு படுத்தப்பட்டன. 2013| ஆம் ஆண்டு சனவரி கணக்கின் படி, 173 வித்துத் தாவரங்கள் அடங்கிய குடும்பங்கள் கணக்கிடப் பட்டிருந்தன. ஒருவித்திலைத் தாவரங்களின் குடும்பங்கள் முழுமையாக இத்திட்டத்தில் இணைக்கப்பட்டுள்ளன. பிற தாவரங்கள் இணைக்கப்பட்டன. கியூ ஆராய்ச்சிகம் மேலும் பல உலக தாவரவியல் திட்டங்களோடு இணைந்தும் செயற்பட்டது. 

2022 ஆம் ஆண்டு அக்டோபர் மாத இறுதியில் இத்திட்ட இணையதளமும்(WCSP), அரச கழக தாவரவியல் பூங்கா, கியூ (WCVP) இணையதளமும் தொடர்ந்து செயற்பாட்டை நிறுத்தின. இவற்றின் தரவுகள் முழுமையாக உலகத்தாவரங்களின் இணையம் திட்டத்திற்கு(Plants of the World Online (POWO)) தரவகத்திற்கு மாற்றப்பட்டுள்ளன.

இதனையும் காணவும்
----------------

* அரச கழக தாவரவியல் பூங்கா, கியூ
* விக்கியினங்கள்

மேற்கோள்கள்
-----------

1. ↑  "WCSP and WCVP closing". *Plants of the World Online*. The Royal Botanic Gardens Kew. பார்க்கப்பட்ட நாள் 26 September 2022.
2. ↑
3. ↑
4. ↑  "The history". *Plants of the World Online*. powo-science-kew. பார்க்கப்பட்ட நாள் 30 September 2023.

வெளியிணைப்புகள்
---------------


விக்கித்தரவு has the property: 
* ***WCSPF ID (P3591)*** (see uses)

* அதிகாரப்பூர்வ இணையதளம்

| * பா
* உ
* தொ
அரச கழக தாவரவியல் பூங்கா, கியூ |
| --- |
| Locations | 
* கியூ தாவரவியற் பூங்கா
* Wakehurst Place
* Bedgebury National Pinetum

 |
| Buildings | 
* Kew Palace
* Temperate House
* பனை இல்லம்
* Great Pagoda
* Queen Charlotte's Cottage

 |
| History | 
* Directors of the Royal Botanic Gardens, Kew

 |
| Botany | 
* *Index Kewensis*
* பன்னாட்டுத் தாவரப் பெயர்கள் குறிப்பேடு
* The Plant List
* உலகத் தாவரங்கள் இணைநிலை
* தாவரக் குடும்பங்களின் தேர்ந்த உலக சரிபார்ப்புப் பட்டி
* GrassBase
* உலக தாவரவள இணைநிலை
* Index Fungorum

 |
| Other | 
* The Great Plant Hunt
* *Kew Bulletin*
* Kew Constabulary
* Kew Gardens (short story)
* Kew Rule
* *Kingdom of Plants 3D*
* Millennium Seed Bank Partnership
* UK Native Seed Hub
* The Queen's Beasts
* *Curtis's Botanical Magazine*

 |
**வெள்ளங்குமரன்** (*Vellan Kumaran*) என்பவர் முதலாம் பராந்தக சோழன் ஆட்சிக் காலத்தில் இளவரசன் இராஜாதித்தர் கீழ் பெரும்படை நாயகராக (படைத்தலைவர்) இருந்தவராவார். இவர் சேரநாட்டின் இராசசேகரன் என்பவரின் மகனாக கேரளத்தின் திருநந்திக்கரைப் புதூரில் பிறந்தவர்.

பராந்தகன் தன் பேரரசைக் தன் வட எதிரிகளிடமிருந்து காக்க முன் ஏற்பாடுகள் செய்திருந்தார். அதன்படி நடுநாட்டின் ஒரு பகுதியான திருமுனைப்பாடி நாட்டில் திருநாவலூரை அடுத்த ‘கிராமம்’ என்னும் இடத்தில் பராந்தகனின் முதல் மகனான இராசாதித்தன் பெரும் படையுடன் இருந்து வந்தார். அப்படைக்கு வெள்ளங்குமரன் தலைமை பூண்டவனாக இருந்தார்.

கி.பி. 949 இல் இராஜாதித்தர் தலைமையிலான முதலாம் பராந்தக சோழனின் சோழர் படையும் இராட்டிரகூட மன்னன் கன்னர தேவனின் தலைமையிலான இராட்டிரகூட படையும் தக்கோலப் போரில் மோதின. அப்போரில் என்ன காரணத்தினாலோ வெள்ளங்குமரன் கலந்துகொள்ள இயலாத நிலை ஏற்பட்டது. அப்போரில் கங்க மன்னன் இரண்டாம் பூதுகனின் (கன்னரதேவனின் மைத்துனன்) அம்பினால் சோழ இளவரசர் இராஜாதித்தர் கொல்லப்பட்டார். உரிய நேரத்தில் இளவரசருடன் இருக்கமுடியாத நிலை ஏற்பட்டதை எண்ணி வெள்ளங்குமரன் மனம் வருந்தினார். இதன் பிறகு தன் பதவியை விட்டு விலகி உலக பற்றுகளை விடுத்து கங்கையை நோக்கி பயணம் மேற்கொண்டு புனித நீராடினார். பல தலங்களை தரிசித்து, ஒற்றியூர் வந்து சேர்ந்தார். ஒற்றியூரில் உள்ள நிரஞ்சன குருவின் குகையில் தங்கி இருந்தபோது ஞானப் பெற்றார். பின்னர் அக்குகையை நிர்வகிக்கும் நிலையை அடைந்தார். *சதுரானன்* என்ற பெயர் பூண்டு ஒற்றியூர் மடத்தின் தலைவராகவும் ஆனார்.

திருப்பணிகள்
------------

தளபதியாக இருந்த வெள்ளங்குமரன் கி.பி.943-இல் பெண்ணையாற்றங்கரையில் உள்ள திருநாவலூரில் இருந்த ஆற்றுத்தளி என்னும் சிவன் கோயிலை கற்றளியாக்கி அதற்கு வேண்டிய நிவந்தங்களையும் அளித்தார். இதை அங்கு உள்ள சிவலோகநாதசாமி கோயிலில் உள்ள இவனது இரண்டு கல்வெட்டுகள் தெரிவிக்கின்றன.

சதுரானன் என்ற பெயரில் துறவு பூண்ட பிறகு ஒற்றியூர் ஆதிபுரீசுவர் கோயிலில் தன் பிறந்த அவிட்ட நட்சத்திரத்தின்போது கோயில் இறைவனுக்கு சிறப்பு வழிபாடு நடத்துவதற்காக நரசிங்கமங்கலம் அவையினரிடம் 100 பொன் அளித்ததார் என்பதை கி.பி. 959 ஆம் ஆண்டய இவரது கல்வெட்டு தெரிவிக்கிறது.

குறிப்புகள்
-----------

1. 1 2 3 4  "பண்டிதரான படைத்தலைவர்". *Hindu Tamil Thisai*. 2023-05-14. பார்க்கப்பட்ட நாள் 2023-05-19.
2. ↑   டாக்டர். மா. இராசமாணிக்கனார், சோழர் வரலாறு, 3. முதற் பராந்தக சோழன்,
**கணேசு ராக்** (*Ganesh Rakh*) இந்தியாவின் மகாராட்டிர மாநிலம் புனேவைச் சேர்ந்த ஒரு மகப்பேறு மருத்துவர் ஆவார். புனே அடப்சர் பகுதியில் உள்ள தன் மெடிகேர் மருத்துவமனையில் 2012- ஆம் ஆண்டு முதல், பெண் குழந்தைகளை பாதுகாப்போம் (முல்கி வாச்சவ் அபியான்)’ என்ற முழக்கத்துடன், பெண் குழந்தைகள் பிறந்தால் இலவசமாக பிரசவம் பார்க்கும் ஓர் இயக்கத்தை நடத்தி வருகிறார். தீக்காயங்கள், அமில வீச்சுகளால் பாதிக்கப்பட்ட பெண்களுக்கு இலவச சிகிச்சையும், பெண் குழந்தைகளுக்கு இலவச தடுப்பூசி செலுத்தியும் தொண்டு செய்து வருகிறார்.

பெண் குழந்தை பாதுகாப்புத் திட்டம்
---------------------------------

பெண் குழந்தை காப்போம் திட்டத்தின்படி இவரது மருத்துவமனையில் பிறக்கும் பெண் குழந்தைகளின் பிரசவ கட்டணம் இலவசமாக்கப்பட்டுள்ளது. திட்டத்தை ஆரம்பித்த ஒன்பது ஆண்டுகளில் இவரது மருத்துவமனையில் 2,000 பெண் குழந்தைகளுக்கு பிரசவ கட்டணத்தை இலவசமாக்கியுள்ளார். மேலும் நாடு முழுவதும் உள்ள மருத்துவர்கள் மற்றும் படித்தவர்களிடம் தொடர்புகொண்டு, இத்திட்டம் குறித்து எடுத்துச் சொல்லி பெண் குழந்தைகளை வெறுக்கும் பெற்றோருக்குத் தேவையான ஆலோசனைகள் கொடுக்கும்படி அழைப்பும் விடுத்து வருகிறார். சட்டவிரோத கருக்கலைப்பு மற்றும் குழந்தையின் பாலினத்தைக் கண்டறிதல் போன்ற காரியத்தில் ஈடுபட வேண்டாம் என்ற கருத்தை முன்னெடுத்து தொடர்ந்து இயங்கி வருகிறார். 

மகாராட்டிர மாநிலத்தில் மட்டும் பெண் குழந்தைகளுக்கு ஆதரவான இந்த விழிப்புணர்வு பிரசாரத்தில் மூவாயிரத்துக்கும் மேற்பட்ட மருத்துவர்கள் இவருடன் இணைந்துள்ளனர். மகாராட்டிரம் மட்டுமல்லாது இந்தியா முழுக்க ‘பெண் குழந் தைகள் காப்போம்’ பிரசாரம் தொடங்கி நடைபெறுகிறது. சத்தீசுகர், சார்க்கண்ட், உத்தரப்பிரதேசம், ராசத்தான், தெலங்கானா, பஞ்சாப், அரியானா, குசராத், புதுடெல்லி போன்ற மாநிலங்களுக்குச் சென்று அங்குள்ள மருத்துவர்கள் மற்றும் தொண்டு நிறுவனங்களின் துணையோடு விழிப்புணர்வு பிரசாரம், ஆலோசனைகள் வழங்கல் போன்ற நடவடிக்கைகள் தொடர்கின்றன. இந்த விழிப்புணர்வு பிரசாரத்தில் இதுவரை 4 லட்சம் மருத்துவர்களும் 13,000 தொண்டு நிறுவனங்களும், 25,000 தன்னார்வலர்களும் சேர்ந்துள்ளனர். இந்தியா மட்டுமன்றி ஆப்பிரிக்க நாடான சாம்பியாவிலும் இத்திட்டத்தை கணேசு ராக் முன்னெடுத்துள்ளார்.

பிறப்பு
-------

கூலி தொழிலாளியான ஆதிநாத் மற்றும் வீட்டு வேலை செய்யும் சிந்து ஆகியோரின் மகனாக கணேசு ராக் பிறந்தார். இளமையில் கல்வி கற்க மிகவும் போராடினார்.

மேற்கோள்கள்
-----------

1. ↑  "'Save The Girl Child Campaign' at Medicare Hospital in Pune". *Mathrubhumi*. Archived from the original on 2021-11-13. பார்க்கப்பட்ட நாள் 2021-11-13.
2. ↑  "Ganesh Rakh: The doctor who delivers India's girls for free". *BBC News* (in பிரிட்டிஷ் ஆங்கிலம்). 2016-01-31. பார்க்கப்பட்ட நாள் 2021-11-13.
3. ↑  IANS (2017-01-03). "Pune doctor's 'Save Girl Child' campaign completes five years". *Business Standard India*. பார்க்கப்பட்ட நாள் 2021-11-13.
4. ↑  "இன்ப அதிர்ச்சி தரும் மருத்துவர்". தினமணி.. பார்த்த நாள்: 3 December 2021.
5. ↑  மு.ஐயம்பெருமாள். "பெண் குழந்தை பிறந்தால் பிரசவ கட்டணம் இலவசம்! - புனே டாக்டரின் அக்கறை".. பார்க்கப்பட்ட நாள் 2021-11-13. `{{cite web}}`: External link in ``|website=`` (help)
6. ↑  "Pune doc becomes messiah for baby girls, Big B calls him 'real hero'". *The Indian Express* (in ஆங்கிலம்). 2016-01-12. பார்க்கப்பட்ட நாள் 2021-11-13.
**மன்னார்குடி ஈசுவரன்** (பிறப்பு:1 ஏப்ரல் 1946) தமிழகத்தைச் சேர்ந்த மிருதங்க இசைக் கலைஞர் ஆவார்.

இசைப் பயிற்சி
-------------

மன்னார்குடி ஈசுவரனின் தந்தையாராகிய அப்பையா தீக்சிதர், சமசுகிருத மொழியில் வித்தகராவார். ஈசுவரன் தனது ஆரம்பகால மிருதங்க இசைப் பயிற்சியை குனிசேரி கிருஷ்ணமணி ஐயரிடம் பெற்றார். அதன்பிறகு பாலக்காடு கே. குஞ்சுமணி ஐயரிடமும், குருவாயூர் ஜி. துரையிடமும் தொடர்ந்து கற்கும் வாய்ப்பு கிடைத்தது.

இசைப் பணி
---------

1958ஆம் ஆண்டில் தி. பசுபதி என்பவரின் வாய்ப்பாட்டு இசை நிகழ்ச்சிக்கு மிருதங்கம் வாசித்ததே மன்னார்குடி ஈசுவரனின் முறைப்படியான மேடை அரங்கேற்றமாகும். அனைத்திந்திய வானொலியின் திருச்சி நிலையத்திலும், சென்னை நிலையத்திலும் உயர்நிலை வாத்தியக் கலைஞராக பணியாற்றியுள்ளார். இவரின் மாணவர்களுள் குறிப்பிடத்தக்கவர்கள் அசுவின் சிறிதரன், முத்ரா பாஸ்கர் ஆகியோராவர்.

விருதுகள்
---------

* கலைமாமணி விருது, வழங்கியது: தமிழ்நாடு அரசு
* சங்கீத நாடக அகாதமி விருது, 2008. வழங்கியது: சங்கீத நாடக அகாதமி
* சங்கீத சூடாமணி விருது, 2014
* மகாராஜபுரம் விஸ்வநாத ஐயர் விருது

மேற்கோள்கள்
-----------

1. ↑  "Akademi Awardee". சங்கீத நாடக அகாதமி. 23 டிசம்பர் 2018 இம் மூலத்தில் இருந்து 2018-03-16 அன்று. பரணிடப்பட்டது... பார்த்த நாள்: 23 டிசம்பர் 2018.
2. ↑  "Maharajapuram Viswantha Iyer Award for Mannargudi Easwaran". Archived from the original on 2016-03-04. பார்க்கப்பட்ட நாள் 2014-08-01.

உசாத்துணை
---------

* A veteran in the world of layam - *தி இந்து (ஆங்கிலம்)* நாளிதழில் வெளியான ஒரு கட்டுரை
* MANNARGUDI A. EASWARAN - சங்கீத நாடக அகாதமியின் இணையத்தள பக்கம் பரணிடப்பட்டது 2014-12-08 at the வந்தவழி இயந்திரம்
தவறான வண்ணப் படங்கள் துல்லிய வேளாண்மையில் தொலைநிலை உணர்திறன் பயன்பாடுகளை விபரிக்கின்றன.
"யாரா *என்-சென்சார் ஏஎல்எஸ்* "எனும் உணர்திறன் கருவி ஒரு டிராக்டரின் விதானத்தில் பொருத்தப்பட்டுள்ளது-இது பயிர்களின் ஒளி பிரதிபலிப்பை பதிவுசெய்து, கருத்தரித்தல் பரிந்துரைகளை கணக்கிட்டு, பின்னர் உர பரவலின் அளவை மாற்றக்கூடிய ஒரு அமைப்பு ஆகும்.
துல்லிய வேளாண்மை NDVI 4 cm/pixel GSD
**துல்லிய வேளாண்மை** (Precision agriculture) என்பது விவசாய உற்பத்தியில் நிலைப்பேறான தன்மையை மேம்படுத்துவதற்காக தற்காலிக மற்றும் இடஞ்சார் மாறுபாடுகளை அவதானித்தல், அளவிடுதல் மற்றும் பதிலளிப்பது ஆகியவற்றின் அடிப்படையிலான ஒரு விவசாய மேலாண்மை உத்தி ஆகும். இது பயிர் மற்றும் கால்நடை உற்பத்தி ஆகிய இரண்டிலும் பயன்படுத்தப்படுகிறது. துல்லிய வேளாண்மை பெரும்பாலும் விவசாய நடவடிக்கைகளை தானியக்கமாக்குவதற்கு தொழில்நுட்பங்களைப் பயன்படுத்துகிறது. அவற்றின் நோயறிதல், முடிவெடுத்தல் அல்லது செயல்திறன் ஆகியவற்றை மேம்படுத்துகிறது. துல்லியமான விவசாய ஆராய்ச்சியின் குறிக்கோள், வளங்களைப் பாதுகாக்கும் அதே வேளையில் உள்ளீடுகளின் மீதான வருவாயை மேம்படுத்தும் குறிக்கோளுடன் முழு பண்ணை நிர்வாகத்திற்கான முடிவு ஆதரவு அமைப்பை வரையறுப்பதாகும்..

1. ↑  
"Precision Farming : Image of the Day". earthobservatory.nasa.gov. 30 January 2001. பார்க்கப்பட்ட நாள் 12 October 2009.
2. ↑  "Precision Ag Definition | International Society of Precision Agriculture". *www.ispag.org*. பார்க்கப்பட்ட நாள் 20 December 2021.
3. ↑  McBratney, A. Whelan, B. Ancev, T. 2005. Future Directions of Precision Agriculture. Precision Agriculture, 6, 7-23.
4. ↑  Whelan, B.M. McBratney, A.B. 2003. Definition and Interpretation of potential management zones in Australia, In: Proceedings of the 11th Australian Agronomy Conference, Geelong, Victoria, 2–6 Feb. 2003.
**லயா (Laya)** (பிறப்பு அக்டோபர் 21,1981) ஓர் முன்னாள் இந்திய நடிகையும், குச்சிப்புடி நடனக் கலைஞரும் ஆவார். இவர் முதன்மையாக தெலுங்குத் திரைப்படங்களிலில் பணி புரிகிறார். ஒரு சில மலையாளத் திரைப்படங்கள், கன்னடத் திரைப்படங்கள் மற்றும் தமிழகத் திரைப்படங்களிலும் இணைந்து பணியாற்றுகிறார்.  முதலில் *பத்ரம் கொடுகோ* (1992) படத்தில் குழந்தை நட்சத்திரமாக தோன்றினார். பின்னர் *சுயம்வரம்* (1999) படத்தில் முன்னணி நடிகையாக நடிக்க ஆரம்பித்தார். புதிய திறமைகளை அறிமுகப்படுத்துவதற்காக நடத்தப்பட்ட ஸ்டார் 2000 போட்டியில் இரண்டாம் இடத்தைப் பிடித்தார். வெற்றியாளர்களை பரதேசி திரைப்படத்தில் நடிக்க வைக்கப்பட்டனர். மேலும் அந்த படத்திற்காக நந்தி விருதுகளில் சிறப்பு நடுவர் விருதையும் பெற்றார். *மனோகரம்* (2000) மற்றும் பிரேமிஞ்சு (2001) படங்களுக்காக தொடர்ச்சியாக இரண்டு ஆண்டுகளில் சிறந்த நடிகைக்கான நந்தி விருதுகளை வென்றார்.

தனிப்பட்ட வாழ்க்கை
------------------

லயா, அக்டோபர் 21,1981 அன்று ஆந்திராவின் விசயவாடாவில் ஒரு தெலுங்கு பிராமணக் குடும்பத்தில் பிறந்தார்.  விசயவாடா, நிர்மலா உயர்நிலைப் பள்ளியில் தனது கல்வியைப் பயின்றார்.  இவரது தாயார் நிர்மலா உயர்நிலைப் பள்ளியில் இசை ஆசிரியராக இருந்தார். இவரது தந்தை ஒரு மருத்துவர்.  பள்ளி நாட்களில், இவர் மாநில அளவிலான சதுரங்க வீரராக இருந்தார்.  ஐதராபாத் சென்று, 50 க்கும் மேற்பட்ட மேடை நிகழ்ச்சிகளில் பங்கேற்றார். அவர் கணினி பயன்பாடுகளில் இளங்கலை பட்டம் பெற்றுள்ளார்.  2006 இல் டாக்டர் ஸ்ரீ கணேஷ் கோர்டி என்பவரை மணந்து கலிபோர்னியாவின் லாஸ் ஏஞ்சலசில் குடியேறினார். இந்தத் தம்பதிக்கு ஒரு மகள் மற்றும் ஒரு மகன் உள்ளனர்.

மேற்கோள்கள்
-----------




1. ↑  "నటి లయ, ప్రగతి కూతుర్లను చూశారా?.. ఫోటోస్ వైరల్". *ETV Network* (in தெலுங்கு). 28 September 2022. பார்க்கப்பட்ட நாள் 11 November 2022.
2. 1 2 3 4 5 6 7 8  Nagabhairu, Subbarao (21 October 2022). "Laya: అభినయ 'లయ' విన్యాసాలు!" (in தெலுங்கு). NTV. பார்க்கப்பட்ட நாள் 11 November 2022.
அக்டோபர் 6, 1979 இல் போப் இரண்டாம் ஜான் பால் உடனான அவரது தனிப்பட்ட சந்திப்பிலிருந்து குடியரசுத் தலைவர் ஜிம்மி கார்டரின் குறிப்புகள்.
**குறிப்பெடுத்தல்** (note taking) என்பது பல்வேறு ஆதாரங்கள் மற்றும் தளங்களில் இருந்து தகவல்களைப் பதிவு செய்யும் நடைமுறையாகும். குறிப்புகளை எடுத்துக்கொள்வதன் மூலம், எழுத்தாளர் தகவலின் சாரத்தைப் பதிவு செய்கிறார், எல்லாவற்றையும் நினைவுபடுத்துவதில் இருந்து விடுவிக்க இது உதவுகிறது.  ஒரு கூட்டத்தில் வாய்வழி விவாதம் அல்லது விரிவுரை (ஒரு சந்திப்பின் குறிப்புகள் பொதுவாக கூட்ட அறிக்கை என்று அழைக்கப்படும்) போன்ற சமயங்களின்போது இவ்வகையான குறிப்பெடுத்தல் மட்டுமே நிகழ்வின் ஒரே பதிவாக இருக்கலாம். எழுத்து மற்றும் எழுத்தறிவு வந்ததிலிருந்து, குறிப்புகள் பாரம்பரியமாக எப்போதும் கையால் எழுதப்பட்டன (பெரும்பாலும் குறிப்பேடுகளில் ), ஆனால் குறிப்பெடுத்தல் மென்பொருளின் அறிமுகம் குறிப்பெடுத்தலைச் சாத்தியமாகவும் பரவலாகவும் ஆக்கியுள்ளது. குறிப்பு எடுப்பது என்பது தனிப்பட்ட அறிவு மேலாண்மையில் ஒரு அடிப்படை திறன் ஆகும்.

வரலாறு
------

குறிப்பு எடுப்பது மனித வரலாறு மற்றும் அறிவியல் வளர்ச்சியின் ஒரு முக்கிய பகுதியாக இருந்து வருகிறது. மறுமலர்ச்சி மற்றும் நவீன காலத்தின் தொடக்கத்தில், மாணவர்கள் பள்ளிகள், கல்விக்கூடங்கள் மற்றும் பல்கலைக்கழகங்களில் குறிப்புகளை எடுக்கக் கற்றுக்கொண்டனர், அவர்கள் தங்கள் கற்றலை முடித்த பிறகு குறிப்புப் படைப்புகளைத் தயாரித்தனர்.   நவீன முறைக்கு முந்தைய காலங்களில், மக்கள் பல வகையான குறிப்பேடுகளைப் பயன்படுத்தினர், இதில், கணக்கியல் கழிவுப் புத்தகங்கள் மற்றும் பக்கக் குறிப்பு ஆகியவை பொதுவானவையாகும்.  தத்துவஞானி ஜான் லாக் ஒரு பிரபலமான அட்டவணையிடல் முறையை உருவாக்கி வெளியிட்டார்.

மேற்கோள்கள்
-----------

1. ↑  Makany, Tamas; Kemp, Jonathan; Dror, Itiel E. (2009). "Optimising the use of note-taking as an external cognitive aid for increasing learning". *British Journal of Educational Technology* **40** (4): 619–635. doi:10.1111/j.1467-8535.2008.00906.x. .
2. ↑  Eddy, Matthew Daniel (2018). "The Nature of Notebooks: How Enlightenment Schoolchildren Transformed the Tabula Rasa". *Journal of British Studies* **57** (2): 275–307. doi:10.1017/jbr.2017.239. .
3. ↑  Eddy, Matthew Daniel (2016). "The Interactive Notebook: How Students Learned to Keep Notes during the Scottish Enlightenment". *Book History* **19**: 87–131. doi:10.1353/bh.2016.0002. .
4. ↑  Commonplace Books. Harvard University Library Open Collections Program.
5. ↑  Gingerich, Owen (2004-03-01). *The Book Nobody Read: Chasing the Revolutions of Nicolaus Copernicus*. Walker Books. பன்னாட்டுத் தரப்புத்தக எண்:978-0802714152.
6. ↑  Locke, John (1706). *A new method of making common-place-books*. London: Printed for J. Greenwood, Bookseller, at the end of Cornhil, next Stocks-Market. இணையக் கணினி நூலக மையம்:3173495. .
**பாரதியக் கிராம மகளிர் சங்கம்** (தேசியக் கிராமப்புறப் பெண்களின் இந்தியச் சங்கம்), 1955-இல் நிறுவப்பட்டது. இது ஓர் அரசியல் சார்பற்ற மற்றும் மதச்சார்பற்ற தேசிய அமைப்பாகும். இது இந்தியா முழுவதும், 14 மாநிலங்கள் மற்றும் ஒன்றியப் பிரதேசங்களில் கிளைகளைக் கொண்டுள்ளது. இது கிராமப்புறப் பெண்களுக்கான உலகின் மிகப்பெரிய அமைப்பான அசோசியேட்டட் கன்ட்ரி வுமன் ஆஃப் தி வேர்ல்ட் உடன் இணைக்கப்பட்டுள்ளது. இது ஐக்கிய நாடுகள் அவை, ஐக்கிய நாடுகள் கல்வி, அறிவியல், பண்பாட்டு நிறுவனம், உலக சுகாதார அமைப்பு, மற்றும் பன்னாட்டுத் தொழிலாளர் அமைப்பு ஆகியவற்றின் ஆலோசனை அமைப்பாகும்.

பாரதியக் கிராம மகளிர் சங்கத்தின் குறிக்கோள் பெண்கள், குழந்தைகள், வயதானவர்கள் மற்றும் பகுதியளவு ஊனமுற்றவர்களின் நலன், மேம்பாடு மற்றும் அதிகாரமளித்தல் ஆகும். பள்ளிகளில் போதைப்பொருள் விழிப்புணர்வு நிகழ்ச்சியை நடத்துவதில் போதைப்பொருள் மற்றும் குற்றங்களுக்கான ஐக்கிய நாடுகளின் அலுவலகத்துடன் இணைந்து செயல்படுகிறது.

பாரதிய கிராம மகளிர் சங்கம் வசதிகள்
----------------------------------

### குழந்தைகள்

குழந்தைகளுக்கு மருத்துவம் மற்றும் பல் பராமரிப்பு, உணவு, உடை, சாராத செயல்பாடுகள் மற்றும் கல்வி ஆகியவை வழங்கப்படுகின்றன. குழந்தைகள் குளியலறைகள் மற்றும் கழிப்பறைகள் கொண்ட தங்குமிடங்களில் தங்க வைக்கப்படுகின்றனர். இவர்களின் பாதுகாப்பு மற்றும் பாதுகாப்பிற்காக மூடிய-மின்சுற்று தொலைக்காட்சி மூலம் கண்காணிக்கப்படுகிறார்கள். 2009 இல், பாரதியக் கிராம மகளிர் சங்கத்தின் பெங்களூர் கிளை குழந்தைகளுக்காக ஆங்கில வழிப் பள்ளியை (கர்நாடகா மாநில வாரியம்) தொடங்கியது. பாரதியக் கிராம மகளிர் சங்கம் சிசுகுஞ்ச் வித்யாலயா என்று அழைக்கப்படும் இந்தப் பள்ளியில் பதினெட்டுக்கும் மேற்பட்ட ஆசிரியர்கள் மற்றும் ஒரு தலைமையாசிரியர் உள்ளனர். குழந்தைகள் 1 முதல் 10 ஆம் வகுப்பு வரை பிரிக்கப்பட்டுப் போதிக்கப்படுகின்றனர். ஒவ்வொரு வாரமும் திங்கள் முதல் சனிக்கிழமை வரை அனைத்து மாணவர்களும் கணிதம், ஆங்கிலம், அறிவியல், சமூக ஆய்வுகள், கன்னடம் & இந்தி உள்ளிட்ட பல பாடங்களில் கல்வி கற்கிறார்கள்.

கிளைகள்
-------

* பாரதிய கிராம மகளிர் சங்கம், அரியானா (சண்டிகர்)
* பாரதிய கிராம மகளிர் சங்கம், தில்லி
* பாரதிய கிராம மகளிர் சங்கம், கர்நாடகா (பெங்களூரு)
* பாரதிய கிராம மகளிர் சங்கம், மத்தியப் பிரதேசம், (இந்தூர்)
* பாரதிய கிராம மகளிர் சங்கம், பஞ்சாப் (சண்டிகர்)
* பாரதிய கிராம மகளிர் சங்கம், மேற்கு வங்காளம்

மேற்கோள்கள்
-----------

1. 1 2  "Bhartiya Grameen Mahila Sangh, Madhya Pradesh, Indore". Archived from the original on 2015-05-18. பார்க்கப்பட்ட நாள் 2009-08-09.
2. ↑  *Encyclopedia of social work in India*, by Ministry of Welfare India. Publications Division, Ministry of Information and Broadcasting, 1987. *Page 120*.
3. ↑  Gramin mahila chetna sammelan, organised by the haryana branch of bhartiya gramin mahila sangh (bgms) Times of India, September 13, 2001.
4. ↑  *Economic bulletin for Asia and the Pacific*, by United Nations Economic and Social Commission for Asia and the Pacific (UNESCAP). United Nations, 1978. *Page 100*.
5. ↑  *Women Education in Twenty First Century', by B. D. Usmani. Anmol Publications, 2004. ISBN 812612024X.* Page 59*.*
6. ↑  "Shishukunj International Projects". Archived from the original on 2012-02-26. பார்க்கப்பட்ட நாள் 2009-08-09.
7. ↑  "Bhartiya Grameen Mahila Sangh, Punjab". Archived from the original on 2016-03-04. பார்க்கப்பட்ட நாள் 2009-08-09.
**கெளஹர் ஜான்** (*Gauhar Jaan*, 26 சூன் 1873 – 17 சனவரி 1930) கல்கத்தாவைச் சேர்ந்த புகழ்பெற்ற இந்துஸ்தானி இந்தியப் பாடகரும், நடனக் கலைஞரும் ஆவார். இவரின் இயற்பெயர் ஏஞ்சலினா எவர்டு (*Angelina Yeoward*) என்பதாகும். இந்தியாவில் முதன் முதலாக 78 rpm வேகத்தில் இயங்கும் கிராம்போன் இசைதட்டுகளில் இவரது பாடல்கள் பதியப்பட்டு இந்திய கிராமபோன் நிறுவனத்தால் வெளியிடப்பட்டது.

ஆரம்ப வாழ்க்கை
--------------

கெளஹர் ஜான் பிறப்பால் ஏஞ்சலினா எவர்டு என்று அறியப்படுபவர். 26 சூன் 1873 ஆம் ஆண்டில் ஆசாம்கார் என்னும் இடத்தில் ஆர்மீனிய வம்சாவழியில் பிறந்தார். அவரது தந்தை வில்லியம் ராபர்ட் எவர்டு ஒரு உலர் பனிக்கட்டி ஆலையில் பொறியியலாளராக பணியாற்றினார். 1872 ஆம் ஆண்டில் கெளஹரின் தாயார் விக்டோரியா ஹெமிங்ஸை திருமணம் செய்து கொண்டார். விக்டோரியா பிறப்பால் ஒரு இந்தியப் பெண். மேலும் இந்திய இசை மற்றும் நடனத்தில் பயிற்சி பெற்றவர்.

துரதிருஷ்டவசமாக, வில்லியம் மற்றும் விக்டோரியாவிற்கும் இடையேயான திருமணம் உறவு நீண்ட காலம் நீடிக்கவில்லை. விக்டோரியா குர்ஷெத் என்ற ஒரு நண்பருடன் நட்பை வளர்த்தார். இதனால் ஏஞ்சலினாவின் பெற்றோர் 1879 இல் விவாகரத்து பெற்றனர். விவாகரத்து செய்த பிறகு, திருமதி. எவர்டு இஸ்லாத்தை ஏற்றுக்கொண்டு, மாலக் ஜான் என்று தனது பெயரை மாற்றிக்கொண்டார், மேலும் அவரது மகளுக்கு கௌஹர் ஜான் என்று பெயரிட்டார். கெளஹருக்கு "கௌரா" என்ற புனைப்பெயரை வைத்திருந்தார். கெளஹரின் தாயாரை "பாடி" மாலக் ஜான் என்று அழைக்கப்படுவது குறிப்பிடத்தக்கது, ஏனென்றால் அந்த நேரத்தில் மூன்று பிரபலமான மாலக் ஜான்ஸ் இருந்தார்கள், பாடி என்றால் அவர் மாலக் ஜான்களில் மூத்தவர் என்று குறிப்பிடப்படுகிறது.

மேற்கோள்கள்
-----------

1. ↑  'First dancing girl, Calcutta'
2. ↑  About us பரணிடப்பட்டது 25 செப்தெம்பர் 2014 at the வந்தவழி இயந்திரம் Sa Re Ga Ma.
3. ↑  Savitha Gautam (13 May 2010). "The Hindu : Arts / Music : Recording Gauhar Jaan". Beta.thehindu.com. பார்க்கப்பட்ட நாள் 29 January 2012.
4. ↑  "Biography of Gauhar Jan".
**ஜார்ஜியா மெலோனி** ( *Giorgia Meloni* ; ஜனவரி 15, 1977 இல் பிறந்தவர்) ஓர் இத்தாலிய அரசியல்வாதி ஆவார். இவர் அக்டோபர் 2022 முதல் இத்தாலியின் பிரதமராக பணியாற்றி வருகிறார். இந்த பதவியை வகிக்கும் முதல் பெண்மணி இவரே ஆவார். 2006 ஆம் ஆண்டு முதல் இத்தாலிய நாடாளுமன்றத்தின் கீழ் சபை உறுப்பினரான இவர் 2014 முதல் இத்தாலியின் சகோதரர்கள் அரசியல் கட்சியை வழிநடத்தி வருகிறார். மேலும் இவர் 2020 முதல் ஐரோப்பிய பழமைவாத மற்றும் சீர்திருத்தவாதிகள் கட்சியின் தலைவராக இருந்து வருகிறார்.

1992 இல், மெலோனி இத்தாலிய பாசிசத்த்தை முன்னர் பின்பற்றியவர்களால் 1946 இல் நிறுவப்பட்ட நவ-பாசிச அரசியல் கட்சியான இத்தாலிய சமூக இயக்கத்தின் இளைஞர் படையில் சேர்ந்தார். பின்னர் இவர் 1995 இல் அதன் சட்டப்பூர்வ வாரிசாக மாறி தேசிய பழமைவாதத்தை நோக்கி நகர்ந்த ஒரு பிந்தைய பாசிசக் கட்சியான தேசியக் கூட்டணியின் மாணவர் இயக்கத்தின் தேசியத் தலைவரானார். இவர் 1998 முதல் 2002 வரை உரோம் மாகாணத்தின் அவை உறுப்பினராக இருந்தார். அதன் பிறகு இவர் தேசியக் கூட்டணியின் இளைஞர் பிரிவின் தலைவரானார். 2008 இல், அவர் நான்காவது பெர்லுஸ்கோனி அரசாங்கத்தில் இத்தாலிய இளைஞர் துறை அமைச்சராக நியமிக்கப்பட்டார். இவர் 2014 ஐரோப்பிய நாடாளுமன்றத் தேர்தல் மற்றும் 2016 உரோம் நகராட்சித் தேர்தல்களில் தோல்வியுற்றார். 2018 இத்தாலிய பொதுத் தேர்தலுக்குப் பிறகு, இவர் 18 வது இத்தாலிய சட்டமன்றத்தின் போது எதிர்க்கட்சியை வழிநடத்தினார். கருத்துக் கணிப்புகளில் இவரது கட்சியின் பிரபலம் அதிகரித்தது. குறிப்பாக 2020 இத்தாலியில் கொரோனா வைரசு தொற்றுநோயை நிர்வகித்த திராகியின் அமைச்சரவை கட்டுப்படுத்த முடியாமல் போன்போது இவர் எதிர்க் கட்சியாக இருந்து தேசிய ஒற்றுமை அரசாங்கம் மூலம் நோய் தொற்றை நிர்வகித்தார். 2022 இல் இத்தாலிய ஏற்பட்ட அரசாங்க நெருக்கடியில் திராகி அரசாங்கத்தின் வீழ்ச்சியைத் தோல்வியைத் தொடர்ந்து நடைபெற்ற 2022 இத்தாலிய பொதுத் தேர்தலில் இவரது கட்சி வெற்றி பெற்றது .

ஒரு வலதுசாரி ஜனரஞ்சகவாதி மற்றும் தேசியவாதியாக, இவரது அரசியல் நிலைப்பாடுகள் தீவிர வலதுசாரிகளாக விவரிக்கப்பட்டுள்ளன. இவர் தன்னை ஒரு கிறிஸ்தவர் என்றும் ஒரு பழமைவாதி என்றும் கூறிக்கொள்கிறார். இவர் கருணைக்கொலை, ஒரே பாலின திருமணம் மற்றும்வெவ்வேறு பாலின இயல்புகளைக் கொண்டவர்களுக்கு எதிரானவர். தனிக் குடும்பங்கள் பிரத்தியேகமாக ஆண்-பெண் ஆகிய இருவரால் வழிநடத்தப்படுகின்றன என்று கூறுகிறார். இவரது சொற்பொழிவில் பெண்ணியவாத சொல்லாட்சி மற்றும் உலகமயம் பற்றிய விமர்சனம் அதிகம் இடம் பெறுகிறது. மெலோனி குடியேற்றத்தை நிறுத்த கடற்படை முற்றுகையை ஆதரிக்கிறார். மேலும் இவர் இனவெறி மற்றும் இஸ்லாமோபோபியா என்றும் குற்றம் சாட்டப்பட்டார். நேட்டோவின் ஆதரவாளரான இவர், ஐரோப்பிய ஒன்றியத்தின் ஒருங்கிணைப்பு பற்றிய விமர்சனங்களை உள்ளடக்கிய ஒரு அரசியல் நிலைப்பாடைக் கொண்டுள்ளார். மேலும் 2022 உக்ரைன் மீதான உருசியாவின் படையெடுப்பிற்கு முன்பு உருசியாவுடன் சிறந்த உறவுகளுக்கு ஆதரவாக இருந்தார், அதன் பிறகு இவர் உக்ரைனுக்கு ஆயுதங்களை அனுப்புவதாக உறுதியளித்தார். முசோலினியின் இத்தாலிய சமூகக் குடியரசின் அமைச்சரவைத் தலைவரான ஜியோர்ஜியோ அல்மிரான்டேவை 2020 இல் பாராட்டியது போன்ற சர்ச்சைக்குரிய கருத்துக்களை மெலோனி வெளிப்படுத்தினார். அமெரிக்க வணிக இதழான போர்ப்ஸின் 2023 ஆண்டில் உலகின் சக்திவாய்ந்த பெண்களின் பட்டியலில் மெலோனி நான்காவது இடத்தைப் பிடித்தார்.
க. இரங்காச்சாரி
**திவான் பகதூர் கடாம்பி ரங்காச்சாரி** (*Diwan Bahadur Kadambi Rangachari*) இந்தியாவைச் சேர்ந்த ஒரு தாவரவியலாளரும் இனவியலாளரும் ஆவார். 1868 ஆம் ஆண்டு செப்டம்பர் மாதத்தில் இவர் பிறந்தார். பண்பாட்டியல் துறை சார்ந்த இவர், எட்கர் தர்சுடனுடன் இணைந்து தென்னிந்திய இனவியல் பற்றிய ஏழு தொகுதிப் பணிகளுக்கு ஆசிரியராக இருந்தார். கோயம்புத்தூரில் உள்ள வேளாண்மைக் கல்லூரியில் தாவரவியலைப் பயிற்றுவித்து, தாவரவியல் தொடர்பான பாடப்புத்தகமும் எழுதினார்.

வாழ்க்கைக் குறிப்பு
-------------------

ஓர் எளிய தமிழ்க் குடும்பத்தில் க. ரங்காச்சாரி பிறந்தார். தந்தை இவருடைய இளம்வயதிலேயே இறந்துவிட்டார் என்பதால் ரங்காச்சாரி தனியாக கல்வி கற்பித்து தனது வாழ்க்கையை சம்பாதிக்க வேண்டியிருந்தது. 1888 ஆம் ஆண்டில் சென்னை சென்னை கிறித்துவக் கல்லூரியில் கலைத் தேர்வில் தேர்ச்சி பெற்றார். பின்னர் 1890 ஆம் ஆண்டில் பச்சையப்பா கல்லூரியில் இளங்கலை பட்டம் பெற்றார். பின்னர் தனது முதுகலைப் படிப்பிற்காக மாநிலக் கல்லூரிக்குச் சென்றார். கற்பிக்கத் தொடங்கி 1895 ஆம் ஆண்டு முதல் அனந்தபூரில் பணிபுரிந்தார். 1897 ஆம் ஆண்டில் ஓர் அரசு அருங்காட்சியகத்தில் ஒரு காப்பாளராக பணியில் சேர்ந்தார். 1902 ஆம் ஆண்டில் இவர் மாநிலக் கல்லூரிக்கு மூத்த உதவிப் பேராசிரியராக மாறினார். 1901 ஆம் ஆண்டில் இனவரைவியலுக்கான செயல் கண்காணிப்பாளராகப் பணியாற்றினார். பிரித்தானிய அருங்காட்சியக நிபுணர் எட்கர் தர்சுடனுடன் இணைந்து தென்னிந்தியாவின் சாதிகள் மற்றும் பழங்குடியினர் பற்றிய ஏழு தொகுதிகளை தொகுக்கும் வேலைகளில் ஈடுபடத் தொடங்கினார். 1909 ஆம் ஆண்டு கோயம்புத்தூரில் உள்ள விவசாயக் கல்லூரியில் முறையான தாவரவியல் கற்பிப்பதில் ஈடுபட்டார். 1913 ஆம் ஆண்டில் இவரது பணியைப் பாராட்டி அரசாங்கம் இவருக்கு ராய் பகதூர் பட்டம் வழங்கி சிறப்பித்தது. 1917 ஆம் ஆண்டு பெங்களூரில் நடைபெற்ற இந்திய அறிவியல் காங்கிரசின் தாவரவியல் பிரிவுக்குத் தலைமை வகித்து திருநெல்வேலியின் தாவரங்களைப் பற்றிப் பேசினார். இந்திய தாவரவியல் சங்கத்தின் ஸ்தாபக உறுப்பினராக இருந்தார் மற்றும் 1922 ஆம் ஆண்டில் அதன் தலைவராகப் பணியாற்றினார். 1923 ஆம் ஆண்டில் விவசாய சேவையிலிருந்து ஓய்வு பெற்றார். திவான் பகதூர் என்ற பட்டத்தை பெற்றார்.

1934 ஆம் ஆண்டு மே மாதம் 10 ஆம் தேதியன்று திவான் பகதூர் கடாம்பி ரங்காச்சாரி காலமானார்.

மேற்கோள்கள்
-----------

1. ↑  [G.N.R.] (1934). "Obituary. Dewan Bahadur K. Rangachari, MA, LT (1868-1934)". *Current Science* **3** (5): 197-198. .

புற இணைப்புகள்
--------------

* குட்டன்பேர்க் திட்டத்தில் க. இரங்காச்சாரி இன் படைப்புகள்
* ஆக்கங்கள் க. இரங்காச்சாரி இணைய ஆவணகத்தில்

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* ISNI
* VIAF
* WorldCat

 |
| தேசிய | 
* ஜெர்மனி
* Israel
* United States
* நெதர்லாந்து
* போலந்து

 |
| கல்விசார் | 
* International Plant Names Index
* CiNii

 |
| மற்றவை | 
* IdRef

 |